**Stare de veghe**

*GeluOttawa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În liniștea de dincolo de apus,

De-atâta timp ne doare-nsingurarea.

Avem preț virtual pe cap recompus.

Despre-o lume refuzând încleștarea

Să-mi cânți o doină

În starea-mi de veghe.

În luminișul de dincolo de strungă,

O umbră magică ține în strună

Nonconformiști extrași din turmă.

Despre o lume scăpată din cușcă,

Să-mi cânți o doină

În starea-mi de veghe.

În adâncuri,din semințe mundane,

Se primenesc în noapte până mâine

Flori de lotus pentru iubiri orfane.

Despre o lume ce sfidează norme,

Să-mi cânți o doină

În starea-mi de veghe.

Dinspre tărâmuri de dincolo de nori,

Se vrea o iminentă reciclare.

Se decantează și senin și culori.

Despre nădejde sub munții de soare

Să-mi cânți un cântec

În starea-mi de veghe.

Din pădurile de dincolo de vânt,

Trimite-mi sărutul brizei din juru-ți.

Vorbește-mi de-un suflet jucăuș și blând.

Sub munții de ploaie in ploaia de munți,

Să-mi cânți o doină din flută

În starea-mi de veghe.

Gelu Radulescu

Ottawa,Aprilie 30,2020.